ຫວຽດນາມເຂົ້າຮ່ວມງານບຸນໜັງສືພິມມະນຸດສະທຳຄັ້ງທີ 86 ຢູ່ຝລັ່ງ
ຮ້ານວາງສະແດງຂອງໜັງສືພິມປະຊາຊົນ
( ພາບ: TTXVN )
ງານບຸນໜັງສືພິມມະນຸດສະທຳຄັ້ງທີ 86 ຢູ່ ຝລັ່ງຖືກຈັດຕັ້ງຢູ່ສວນສາທາລະນະ La Courneuve, ທາງທິດເໜືອນະຄອນຫຼວງ ປາຣີ. ໃນເນື້ອທີ່ກວ້າງປະມານ 600 ຕາແມັດ, ຮ້ານວາງສະແດງຂອງ ຫວຽດນາມ ໄດ້ແນະນຳບັນດາຜົນງານພົ້ນເດັ່ນຂອງ ຫວຽດນາມຜ່ານ 71 ປີແຫ່ງການສ້າງຕັ້ງ ແລະ ພັດທະນາ, ພິເສດແມ່ນ 30 ປີແຫ່ງການປ່ຽນໃໝ່. ກ່າວຄວາມເຫັນທີ່ພິທີໄຂ, ທ່ານ ຟານຮູຍຫຽນ, ຮອງຫົວໜ້າບັນນາທິການໃຫຍ່ໜັງສືພິມປະຊາຊົນ, ຕີລາຄາວ່າ, ຫວຽດນາມ ເຂົ້າຮ່ວມເຫດການນີ້ ແມ່ນໂອກາດເພື່ອຢືນຢັນເຖິງຄວາມສາມັກຄີ, ສະໜິດຕິດພັນ, ຄວາມບໍລິສຸດລະຫວ່າງນັກກອມມູນິດ ແລະ ປະຊາຊົນ ຫວຽດນາມ ກັບນັກກອມມູນິດ ແລະ ປະຊາຊົນ ຝລັ່ງ.
ທ່ານ Denis Rondepierre, ກຳມະການກົມການເມືອງ ພັກກອມມູນິດ ຝລັ່ງ, ຖືວ່າ, ຫວຽດນາມໄດ້ເຂົ້າຮ່ວມການຕໍ່ສູ້ຕ່າງໆຂອງບັນດານັກກອມມູນິດ ຝລັ່ງ, ພ້ອມທັງປະກອບສ່ວນຢ່າງຕັ້ງໜ້າເພື່ອນ້ຳໃຈມິດຕະພາບລະຫວ່າງສອງຊາດ ແລະ ເພີ່ມທະວີການພົວພັນລະຫວ່າງສອງພັກ.
(ແຫຼ່ງຄັດຈາກ VOV)